stanford-oval/wikipedia huggingface dataset:
מקסימיליאנו קופרייה
קריירת מועדונים

קופרייה גדל במחלקות הנוער של מונס, אנדרלכט, סטנדרד לייז' וואסלנד-בוורן. ב-9 באפריל 2016 ערך קופרייה את הופעת הבכורה שלו בקבוצה הבוגרת של ואסלנד-בוורן, בתיקו 0-0 נגד מוסקרון במסגרת ליגת העל הבלגית לעונת 2015/2016. ב-16 באפריל הבקיע את שער הבכורה שלו במועדון, בהפסד 3-2 לקורטרייק במסגרת הליגה. בסך הכל ערך 97 הופעות ליגה במדי המועדון, בהן הבקיע שני שערים.
ב-11 בספטמבר 2020 חתם קופרייה בסנט טרוידן מליגת העל הבלגית. ב-3 באוקטובר ערך את הופעת הבכורה שלו במועדון, בתיקו 0-0 נגד קורטרייק במסגרת המחזור השמיני בליגה לעונת 2020/2021. ב-19 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-17 בליגה. בסך הכל ערך 24 הופעות ליגה במדי המועדון, בהן הבקיע שער אחד.
ב-29 באוגוסט 2021 חתם קופרייה בספרטק מוסקבה מליגת העל הרוסית. ב-11 בספטמבר ערך את הופעת הבכורה שלו במועדון, בניצחון 3-2 על חימקי במסגרת המחזור השביעי בליגה לעונת 2021/2022. בסך הכל ערך 17 הופעות ליגה במדי ספרטק מוסקבה בעונתו הראשונה במועדון, וזכה עמה בגביע הרוסי.
ב-29 באוגוסט 2022, הושאל לעונה אל קלרמון פוט מהליג 1, בסיום העונה חתם בקבוצה האופן קבוע.
ב-29 באוגוסט 2024, הושאל אל ולנסיה מהלה ליגה.
תארים

הגביע הרוסי (1): 2021/2022
הערות שוליים

↑  Максимилиано Кофрие — новый игрок «Спартака» באתר הרשמי של ספרטק מוסקבה, 29 באוגוסט 2021 (ברוסית)'"`UNIQ--templatestyles-0000000A-QINU`"'
בריט לאוור

| --- | --- |

בריט לאוור בשנת 2023
 לידה:  2 באוגוסט 1985 (בת 39) הייוורת', אילינוי, ארצות הברית ארצות הברית
 שם לידה:  Brittney Leigh Lower 
 מדינה:  ארצות הברית 
 תקופת הפעילות:  מ-2010
 מקום לימודים:  אוניברסיטת נורת'ווסטרן 
 http://www.brittlower.com/
 פרופיל ב-IMDb
 
בריטני "בריט" לי לַאוֵור (באנגלית: Brittney "Britt" Leigh Lower; נולדה ב-2 באוגוסט 1985) היא שחקנית אמריקאית. היא מוכרת בין היתר בתור ליז גרינברג בסדרת הקומדיה הרומנטית "Man Seeking Woman" (אנ')‏ (2015–2017) ובתור הלי ריגס בסדרת המדע בדיוני והמסתורין "ניתוק" (2022–הווה). על תפקידה בסדרה "ניתוק" היא זכתה בפרס "השחקנית הטובה ביותר בסדרת סטרימינג, דרמה" של איגוד המבקרים ההוליוודי לשנת 2022.
ביוגרפיה

לאוור נולדה וגדלה בעיירה הקטנה הייוורת' (אנ'), אילינוי, לסטיבן ומיקי לאוור. למדה בבית ספר התיכון הייוורת' עד שנת 2004 ובאוניברסיטת נורת'ווסטרן עד שנת 2008, שם קיבלה תואר ראשון בתקשורת המדע .
במהלך לימודיה באוניברסיטה התנסתה בתחום הקומדיה כאשר הצטרפה לקבוצת אלתורים, דבר שסיפרה כי סייע לה כאשר השתתפה בסדרה הקומית "Man Seeking Woman".
בראיון לאתר "ContentMode" סיפרה שגדלה בבית בו הייתה חיבה לאמנות. בכל שנה, בתקופת החגים, היו נערכים בביתם מופעי כישרונות חובבניים בהשתתפות משפחה וחברים.
התפקיד המשמעותי הראשון בקריירת המשחק שלה היה ליז גרינברג בסדרת הקומדיה הרומנטית "Man Seeking Woman" (אנ')‏ (2015–2017) שבה הופיעה בכל 30 הפרקים.
פילמוגרפיה > קולנוע

נקמה עבור ג'ולי (באגלית: !Revenge for Jolly) (2012) – בתפקיד: מארי אן.
המכתב (באנגלית: The Letter) (2012) – בתפקיד: קת'לין.
Beside Still Waters ‏(2013) – בתפקיד: אוליביה.
Mutual Friends ‏(2013) – בתפקיד: טריש.
האנשים האלה (באנגלית: Those People) (2015) – בתפקיד: אורסולה.
לאוור ב-2017אחיות (באנגלית: Sisters) (2015) – בתפקיד: גברת גירנט.
Don't Worry Baby ‏(2015) – בתפקיד: אנה.
Domain ‏(2016) – בתפקיד: פיניקס / קימברלי מילר.
Mr. Roosevelt ‏(2017) – בתפקיד: סלסט ג'ונס.
Circus Person ‏(2020) – בתפקיד: אווה. בנוסף: ביימה וכתבה.
לילה עם הולי (באנגלית: Holly Slept Over) (2020) – בתפקיד: אודרה.
The Shallow Tale of a Writer Who Decided to Write About a Serial Killer ‏(2024) – בתפקיד: סוזי.
Darkest Miriam ‏(2024) – בתפקיד: מרים.
פילמוגרפיה > טלוויזיה

Big Lake ‏(2010) – בתפקיד: מג. 7 פרקים.
בלתי נשכח (באנגלית: Unforgettable) (2014–2011) – בתפקיד: טניה סיטקובסקי. 13 פרקים.
A Gifted Man ‏(2012) – בתפקיד: נינה. פרק 1.
חוק וסדר: מדור מיוחד (באנגלית: Law & Order: Special Victims Unit) (2012) – בתפקיד: ג'ס הארדוויק. פרק 1.
Man Seeking Woman ‏(2015–2017) – בתפקיד: ליז גרינברג. 30 פרקים.
Bad Internet ‏(2016) – בתפקיד: ריין. פרק 1.
קז'ואל (באנגלית: Casual) (2016) – בתפקיד: שרה פין. 7 פרקים.
Wrecked ‏(2017) – בתפקיד: מרגוט וואלאס. פרק 1.
Pillow Talk ‏(2017) – בתפקיד: אמה. 4 פרקים.
Ghosted ‏(2017–2018) – בתפקיד: קלייר ג'ניפר. 3 פרקים.
איש העתיד (באנגלית: Future Man) (2019–2017) – בתפקיד: ג'רי אליזבת לאנג. 5 פרקים.
WASP ‏(2018) – בתפקיד: דזירה.
High Maintenance ‏(2019) – בתפקיד: לי. 4 פרקים.
פילדלפיה זורחת (באנגלית: It's Always Sunny in Philadelphia) (2019) – בתפקיד: ליסה. פרק 1.
סיפורי אימה אמריקאים (באנגלית: American Horror Stories) (2022) – בתפקיד: פיי מאלו. פרק 1.
ניתוק (באנגלית: Severance) (2022–הווה) – בתפקיד: הלי ריגס. תפקיד קבוע.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2022 | פרס אסטרה בטלוויזיה  | השחקנית הטובה ביותר בסדרת סטרימינג, דרמה | ניתוק | זכייה |  |
| 2022 | פרס סאטורן | השחקנית הטובה ביותר בסדרת סטרימינג | ניתוק | מועמדות |  |
| 2023 | פרס גילדת שחקני המסך | הופעה יוצאת מן הכלל של אנסמבל בסדרת דרמה | ניתוק | מועמדות |  |
ביאורים

↑  תחום תקשורת המדע ("Science in Communication") עוסק בהנגשת ידע מורכב לציבור
↑  פרסי אסטרה כונו בעבר פרסי איגוד המבקרים של הוליווד
הערות שוליים

↑  Kimberly Nordyke (August 14, 2022). HCA TV Awards: ‘Severance,’ ‘Ted Lasso,’ ‘Dopesick’ Win Top Streaming Awards on Night 2. Hollywood Reporter. Retrieved January 29, 2025
↑  Sakshi Singh (January 19, 2025). Who is Britt Lower? All about the actor who plays Helly Riggs in Severance season 1. Sportskeeda. Retrieved January 29, 2025
↑  Biography Britt Lower. IMDb. Retrieved January 29, 2025
↑  Nina Metz (June 9, 2018). ‘Man Seeking Woman’s’ Britt Lower makes the most of her improv training. Chicago Tribune. Retrieved January 29, 2025
↑  Tessa Swantek . Britt Lower Stars in Apple TV series Severance. ContentMode. Retrieved January 29, 2025
↑  Armando Tinoco (August 14, 2022). HCA TV Awards: ‘Severance’ Tops Streaming Winners In Night 2, Joining ‘The White Lotus’, ‘Abbott Elementary’, ‘Better Call Saul’. Deadline. Retrieved January 30, 2025
↑  Dean Simons (October 27, 2022). Here are the winners of the SATURN AWARDS 2022. Comics Beat. Retrieved January 30, 2025
↑  Kimberly Nordyke (February 26, 2023). SAG Awards: Winners List. Hollywood Reporter. Retrieved January 30, 2025
| --- | --- |
בקרת זהויות :  GND: 1141944677  VIAF: 3110150869799222190003   WorldCat (עם VIAF): 3110150869799222190003
סמואל פינגרי

סמואל אברט פינגרי (באנגלית: Samuel Everett Pingree;‏ 2 באוגוסט 1832 –  1 ביוני 1922) היה עורך דין ופוליטיקאי אמריקאי מוורמונט, איש המפלגה הרפובליקנית, שכיהן כסגן מושל ורמונט ה-34 בשנים 1882 - 1884, ולאחר מכן ועד 1886 כמושל ורמונט ה-40.
ראשית חייו

סמואל פינגרי נולד בסולסברי שבניו המפשייר, כבנם של סטיבן וג'ודית (לבית טרו) פינגרי. את ראשית חינוכו הוא קיבל באנדובר שבניו המפשייר ובמקלנדוס שבוורמונט, ולאחר מכן למד בדארטמות' קולג', שם הוא סיים את לימודיו ב-1857. הוא למד משפטים בהדרכת דודנו אוגוסטוס פ. האנטון בבת'אל שבוורמונט, ובדצמבר 1859 התקבל ללשכת עורכי הדין של מחוז וינדזור. הוא החל לעסוק במקצוע בהרטפורד שבוורמונט בשותפות עם אחיו סטיבן.
מלחמת האזרחים

עם פרוץ מלחמת האזרחים האמריקאית ב-1861, התגייס פינגרי לפלוגה F של רגימנט הרגלים השלישי של ורמונט, וקיבל מינוי של לוטננט ראשון. באוגוסט אותה שנה הוא קודם לדרגת קפטן, בספטמבר 1862 קיבל מינוי כמייג'ור, ובינואר 1863 הועלה לדרגת לוטננט קולונל. ב-16 באפריל 1862 הוא נפצע קשה במהלך המצור על יורקטאון (אנ'), שבו הוא הוביל את פלוגתו ועוד שלוש פלוגות נוספות מעבר לערוץ עמוק, ומיגר את האויב משוחות ירי שעל הגדה הנגדית. בנוסף לכך שהוא איבד את בוהנו הימנית, הוא לקה בטיפוס הבטן. דיווחים על מותו לכאורה הופיעו בעיתונים בוורמונט, אך עד מהרה הם תוקנו. פינגרי בילה עשרה שבועות בהחלמה בבית חולים בפילדלפיה.
במהלך היום השני של קרב הישימון (אנ'), קיבל פינגרי את הפיקוד על רגימנט הרגלים השני של ורמונט, מאחר ומפקדי השדה של היחידה נהרגו או נפצעו. פינגרי השתתף בקרב בית המשפט של ספוטסילבניה (אנ') בקרב צפון אנה (אנ'), בקרב קולד הרבור, ובקרב רכבת ולדון (אנ'), שם הוא נמלט בקושי מליפול בשבי עם חלק מפקודיו. הפעולה הצבאית האחרונה שהוא השתתף בה הייתה בפורט סטיבנס (אנ') ב־11 וב12 ביולי 1864. ב-27 ביולי הוא השתחרר מהשירות, חודשיים מעבר לתקופת שירותו כפי שהתחייב לה.
ב-17 באוגוסט 1891 הוענקה לפינגרי מדליית הכבוד על התנהלותו ב-1862 במצור על יורקטאון. בנימוקים להענקת המדליה נכתב: "הוא הוביל בגבורה את פלוגתו מעבר לערוץ רחב ועמוק, מיגר את האויב משוחות הירי, שהיו במרחק של שני יארדים מהגדה הנגדית, והמשיך לפקד על אנשיו עד שנפצע קשה בפעם השנייה".
בעת שפינגרי שירת ברגימנטים השני והשלישי, אחיו, סטיבן מורס פינגרי, שירת ברגימנט הרביעי של ורמונט. הוא החל את מסלול שירותו כלוטננט ראשון בפלוגה E של הרגימנט, ובסופו של דבר הגיע לדרגת קולונל ופיקד על הרגימנט.
לאחר סיום שירותם, הובילו האחים פינגרי את רגימנט הרגלים השמיני של המיליציה של ורמונט. סמואל פיקד עליו כקולונל, וסטיבן היה סגנו כלוטננט קולונל.
לאחר המלחמה

פינגרי שב להרטפורד ולעיסוקו בעריכת דין, וב-1867 קיבל תואר מוסמך אוניברסיטה מדרטמות'. בעת לימודיו הוא היה חבר באחוות פי בטא קפא ודלתא קפא אפסילון. בשנים 1868 - 1869 הוא היה התובע המדינתי במחוז וינדזור. הוא שירת כפקיד העיירה של הרטפורד במשך יותר מחמישים שנה, ונבחר כנציג לוועידה הארצית של המפלגה הרפובליקנית של 1868 שהתקיימה בשיקגו. ב-1870 הוא נבחר כנשיא אגודת מפגש הרעים של קציני ורמונט (אנ'). פינגרי היה חבר פעיל בוועדה הרפובליקנית של מחוז וינדזור ונכח במספר רב של ועידות ברמה המקומית וברמה המדינתית כנציג.
סגן מושל ומושל ורמונט

בסתיו 1882 נבחר פינגרי כסגן מושל ורמונט, וב-1884 כמושל ורמונט. "ממשלו התאפיין באותה יעילות ולהט שהוא הפגין כחייל, כעורך דין וכאזרח". במהלך תקופת כהונתו כמושל, נקט פינגרי בצעדים לביצוע פיקוח ובחינה של הבנקים בוורמונט, והרחיב את הפיקוח על חברות הביטוח כאשר דרש מהן להגיש דוחות שנתיים ודוחות פיננסיים. בנוסף, הוא פעל להארכת שנת הלימודים בבתי הספר והגדיל את מספר בתי הספר המקומיים. ב-1 במאי 1885 הוא הנהיג את יום שתילת העצים (Arbor Day) בוורמונט, שהייתה המדינה הראשונה ממזרח לנהר המיסיסיפי שבה צוין יום זה. במהלך תקופת כהונתו של פינגרי כמושל הוא גם קידם חוקים לאיסור על מהילה של סירופ מייפל ושל דבש.
שנותיו האחרונות

לאחר תום תקופת כהונתו כמושל, שימש פינגרי בין השנים 1886 - 1894 כיושב הראש של הנציבות המדינתית לרכבות שהוקמה אז. הוא היה חבר בחבר הנאמנים של אקדמיית ורמונט בסקסטונס ריבר בשנים 1885 - 1910. הוא היה פעיל בצבא הגדול של הרפובליקה (אנ'), והיה היועץ המשפטי של ליגיון מדליית הכבוד, ארגון שהוקם ב-1890 כדי להגן על שמו הטוב של העיטור. הוא גם היה במשך שנים רבות חבר בחבר הנאמנים של בית המדרש המדינתי למורים ברנדולף, ושימש כנשיא בנק החסכונות של וייט ריבר.
חיים אישיים

ב-1869 נשא פינגרי לאישה את לידיה מ. סטיל, בתם של סנפורד ומרי סטיל מסטנסטד, קויבק. היא הייתה אחותו של בנג'מין ה. סטיל, שהיה חברו של פינגרי לספסל הלימודים, ולימים כיהן כשופט בבית המשפט העליון של ורמונט.
לידיה וסמואל פינגרי היו הוריו המאמצים של ויליאם סטיל פינגרי. הוא למד באוניברסיטת נורוויץ' במשך שלוש שנים ובבית הספר למשפטים של אוניברסיטת בוסטון במשך שנה אחת. הוא השלים את השכלתו המשפטית בהדרכת אביו, ולאחר שב-1904 התקבל ללשכת עורכי הדין, הוא עסק במקצוע בהרטפורד, שימש כפקיד העיירה, וכתובע המדינתי של מחוז וינדזור.
סמואל פינגרי נפטר בהרטפורד ב-1 ביוני 1922. הוא נטמן בבית הקברות המקומי.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1590-1591
רוקדים עם כוכבים (ארצות הברית)

| --- | --- |

 מבוסס על:  Strictly Come Dancing 
 סוגה:  תוכנית מציאות
 מנחים:  טום ברגרון (עונות 1–28)   ליסה קנינג (עונה 1)   סמנתה האריס (עונות 2–9)   ברוק בורק-צ'ארבט (עונות 10–17)   ארין אנדרוז (עונות 18–28)   טיירה בנקס (עונות 29–הווה)
 שופטים:  לן גודמן (עונות 1–20, 22–28)  קארי אן אינבה   ברונו טוניולי   ג'וליאן האף (עונות 19–21, 22–23)  דרק האף (עונות 29–הווה)
 ארץ מקור:  ארצות הברית
 שפות:  אנגלית
 מקום התרחשות:  CBS טלוויז'ן סיטי 
 מספר עונות:  32
 מספר פרקים:  482
 הפקה
 מפיקים בפועל:  טיירה בנקס 
 חברת הפקה:  אולפני BBC 
 הפצה:  דיסני+ 
 אתר צילומים:  CBS טלוויז'ן סיטי 
 שידור
 רשת שידור:  ABC (2005–2021)   דיסני+ (2022)
 תקופת שידור מקורית:  1 ביוני 2005 – הווה
 קישורים חיצוניים
 אתר רשמי
 דף התוכנית ב-IMDb
 
רוקדים עם כוכבים (באנגלית: Dancing with the Stars) היא תוכנית מציאות אמריקאית שעלתה לאוויר בשנת 2005. נכון לשנת 2024, עלו לתוכנית 33 עונות.
פורמט התוכנית מבוסס על התוכנית הבריטית "Strictly Come Dancing" של ה-BBC ומורכב מידוענים המתחרים בתחרות ריקודים סלוניים לצד רקדן מקצועי. לתוכנית קיימת גרסה ישראלית – רוקדים עם כוכבים ששודרה בשנים 2005–2012 במסגרת שידורי הזכיינית "רשת" בערוץ 2, ושוב החל מפברואר 2022 בערוץ קשת 12.
ב-8 באפריל 2022, הוכרזה החל מהעונה ה-31, "רוקדים עם כוכבים" תעבור מ-ABC לדיסני+. במאי 2023 פורסם כי התוכנית תשוב להיות משודרת ברשת ABC. באוקטובר 2024, התוכנית חשפה לראשונה את נתוני הצבעות הקהל לאחר 33 עונות שבהן נשמרו הנתונים בסוד.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | הכוריאוגרפיה הטובה ביותר לתוכנית וראייטי או מציאות | דרק האף | זכייה |  |
| 2024 | פרס אמי האמנותי | הניהול הטכני, עבודת המצלמה ובקרת הווידאו הטוב ביותר בסדרה | צ'ארלס סיאפ, דייוויד ברנשטיין, ברט אטקינסון, טרי קלארק, קארי ד'אלסנדרו, ג'יימס גרסיה, נתניאל האבהולם, מארק קונסה, טים לי, רון להמן, בטינה לבסק, דייב לוישון, אדם מרגוליס, דרק פראט, בריאן ריסון, פילו סולומון, דריל סטודיבייקר, מארק סטומפו, דמיאן טופרו וקארי סימונס | זכייה |  |
| 2024 | פרס אמי האמנותי | עיצוב/ניהול התאורה הטוב ביותר בסדרה | נואה מיץ, מייקל ברגר, פטריק ברזיל, אנדרו לאו, מאט בנסון, מאט מקאדם ולוק צ'נטרל | זכייה |  |
| 2024 | פרס בחירת הקהל | תוכנית התחרות של השנה | "רוקדים עם כוכבים" | מועמדות |  |
| 2024 | פרס בחירת הקהל | מתמודד השנה בתחרות | אריאנה מדיקס | זכייה |  |
| 2024 | פרס בחירת הקהל | מתמודד השנה בתחרות | קוצ'יטל גומז | מועמדות |  |
| 2024 | פרס אמי אמנותי לבידור בפריים טיים | הכוריאוגרפיה הטובה ביותר לתוכנית מגוון או מציאות | "Moon River" / "La Vie en rose" – ולנטין צ'מרקובסקי וג'נה ג'ונסון | מועמדות |  |
| 2024 | פרס אמי אמנותי לבידור בפריים טיים | עיצוב השיער הטוב ביותר – תוכנית מגוון, עיון או תוכנית מציאות | קימי מסינה, דוויין רוס, ג'ו מאטקה, ג'אני קליינברד, אמבר מאהר, מריון רוג'רס ובריטני ספולדינג | מועמדות |  |
| 2024 | פרס אמי אמנותי לבידור בפריים טיים | עיצוב התאורה הטוב ביותר / בימוי תאורה בסדרת מגוון | נואה מיץ, פטריק ברזיל, אנדרו לאו, קייסי רודס, האנה קרמן, מאט בנסון, אד מור, סטו וסוליק ומאט מקאדם | מועמדות |  |
| 2024 | פרס אמי אמנותי לבידור בפריים טיים | האיפור הטוב ביותר לתוכנית מגוון, עיון או ריאליטי | זינה ס. גרין, ג'ולי סוקאש, אנג'לה מוס, דונה בארד, שרה וולף, בריאן סייפ, ג'יימס מקינון וטייסון פאונטיין | מועמדות |  |
| 2024 | פרס אמי אמנותי לבידור בפריים טיים | בימוי טכני ועבודת מצלמה הטוב ביותר בסדרה | צ'ארלס סיאפ, דייב ברנשטיין, ברט אטקינסון, ג'ונאס ברולינג, מייק קאר, ג'ימי גרסיה, ברוס גרין, נתניאל האבהולם, רון להמן, בטינה לבסק, אדם מרגוליס, רוב פאלמר, דרק פראט, בריאן ריסון, ג'ופר רוזרו, דניאל שייד, דריל סטודבייקר, קארי סימונס ופסחא שואה | מועמדות |  |
הערות שוליים

↑  אפי טריגר,'"`UNIQ--nowiki-00000001-QINU`"'‏לילה לא שקט, באתר גלובס, 16 בנובמבר 2010
↑  מתן שירם,'"`UNIQ--nowiki-00000003-QINU`"'‏"רוקדים עם כוכבים" חוזרת לעונה חמישית: עברה מתיחת פנים, באתר גלובס, 28 באוקטובר 2009
↑  מעריב המדריך,'"`UNIQ--nowiki-00000005-QINU`"'‏מושכת ומורכבת במיוחד: רוקדים עם כוכבים חוזרת למסך | העשירייה, באתר מעריב אונליין, 11 בפברואר 2022
↑  Lynette Rice, Lynette Rice,'"`UNIQ--nowiki-00000007-QINU`"'‘Dancing With The Stars’ Moving To Disney+ In Stunning Move After 16 Years On ABC, Deadline, ‏2022-04-08'"`UNIQ--nowiki-00000007-QINU`"'(באנגלית אמריקאית)'"`UNIQ--templatestyles-00000008-QINU`"'
↑  Lynette Rice,'"`UNIQ--nowiki-0000000A-QINU`"'‘Dancing With The Stars’ Shocker: Popular Show Is Moving Back To ABC From Disney+, Deadline, ‏2023-05-02'"`UNIQ--nowiki-0000000A-QINU`"'(באנגלית אמריקאית)'"`UNIQ--templatestyles-0000000B-QINU`"'
↑  Lynette Rice, ‘Dancing With The Stars’ Breaks Protocol, Releases Viewer Vote Totals After 33 Seasons — And They’re Surprising, Deadline, ‏2024-10-07 (באנגלית אמריקאית)
↑  פז וייסמן,'"`UNIQ--nowiki-00000011-QINU`"'מייסד אפל רוקד עם כוכבים, באתר הארץ, 9 בפברואר 2009
↑  מתן אברמוביץ', עכבר העיר,'"`UNIQ--nowiki-00000013-QINU`"'ג'ניפר גריי ניצחה בגמר "רוקדים עם כוכבים" האמריקאי, באתר הארץ, 24 בנובמבר 2010
↑  אפי טריגר,'"`UNIQ--nowiki-00000015-QINU`"'‏רוקדים בחשכה, באתר גלובס, 11 באוקטובר 2011
↑  Emily Longeretta, Olympian Stephen Nedoroscik, Also Known as ‘Pommel Horse Guy,’ Joins ‘Dancing With the Stars’ Season 33, Variety, ‏2024-08-22 (באנגלית אמריקאית)
↑  Tom Smyth,'"`UNIQ--nowiki-0000001A-QINU`"'All the Winners of the Creative Arts Emmys, Vulture, ‏2024-01-07'"`UNIQ--nowiki-0000001A-QINU`"'(באנגלית)'"`UNIQ--templatestyles-0000001B-QINU`"'
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag'"`UNIQ--nowiki-0000001D-QINU`"'(באנגלית)'"`UNIQ--templatestyles-0000001E-QINU`"'
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
פרס כינור דוד

| --- | --- |

 תיאור:  ליוצרים בתרבות הישראלית
 מדינה:  ישראל
 הגוף המעניק:  ידיעות אחרונות
 תקופת הפרס:  1963–1986 (כ־23 שנים)
 
זוכי פרס כינור דוד לשנת 1964. עומדים למעלה, "שלישית גשר הירקון", מימין לשמאל- בני אמדורסקי, אריק איינשטיין ויהורם גאון. עומדים במרכז, מימין לשמאל- שחקן התיאטרון חיים טופול, הסטיריקאן אפרים קישון, המחזאי נסים אלוני והבמאי מנחם גולן. יושבים מימין לשמאל- השחקן מאיר מרגלית, השחקנית גילה אלמגור, הזמרות נחמה הנדל ורבקה רז ואברהם ניניו.
פרס כינור דוד היה פרס שהוענק מדי שנה החל ב-1963 וכלה ב-1986 ליוצרים בתחומים שונים בתרבות הישראלית. את הטקס ואת הליך הבחירה הפיק העיתון ידיעות אחרונות. במשך כעשרים שנה נחשב הפרס לאחד הפרסים הנחשבים ביותר בתרבות הישראלית.
היסטוריה

בשנות ה-70 החל העיתון מעריב לארגן את טקס "ורד הכסף", בו חולקו פרסים בקטגוריות דומות. עקב כך, הועם זוהרו של פרס כינור דוד. כעבור שנים אחדות חדלו שתי ההפקות להתקיים ובמקומן החלו מתכונות של טקסי פרסים נפרדים לכל תחום, כגון "פרס אופיר" בקולנוע ופרס התיאטרון.
ב-1994 החל השבועון "פנאי פלוס" של רשת ידיעות אחרונות להפיק את "פרס מסך הזהב", שדומה במתכונתו לפרס כינור דוד.
בשנת 1974 החליטה אשת התיאטרון נולה צ'לטון להשיב את הפרס בו זכתה במחאה על אי הכללת קטע מהמחזה "נשים במלחמה" במהלך שידור הטקס.
בשנת 1981 כתבה נעמי שמר במיוחד עבור טקס חלוקת פרסי כינור דוד את שירה "אנשים טובים באמצע הדרך" אשר בוצע באותו ערב על ידי יהורם גאון, אילנית ולהקת "הכל עובר חביבי" זוכי הפרסים באותה השנה.
קטגוריות הפרס

הפרס ניתן בקטגוריות שונות באמנויות הבמה ובתקשורת. עם התארים שניתנו נמנים:
בתיאטרון – הצגת השנה, שחקן ושחקנית השנה, במאי השנה
בקולנוע – הסרט הטוב של השנה, שחקן ושחקנית השנה
בתחום הבידור הקל – זמר זמרת ולהקת השנה, מלחין ותמלילן השנה
בתקשורת – תוכניות הרדיו והטלוויזיה של השנה
במחול – רקדן ורקדנית השנה, הצגת המחול הטובה ביותר.
משתתפים ואופן ההצבעה

הפרס נקבע על פי משאל שנערך בקרב קוראי העיתון ידיעות אחרונות, תוך שקלול תוצאות משאל נפרד, שנערך בקרב אנשי מקצוע בכל תחום.
ראו גם

זוכי פרס כינור דוד
הערות שוליים

↑  ידיעה, למרחב, 9 באוקטובר 1963
ערך זה הוא קצרמרבנושא תרבות. אתם מוזמנים לתרום לוויקיפדיה ו.
מיכה סלקטר

| --- | --- |

 לידה:  6 באוגוסט 1969 (בן 55) תל אביב-יפו, ישראל
 מדינה:  ישראל 
 פרסים והוקרה:  מלגה מקרן שרת אמריקה ישראל (במהלך לימודיו בניסן נתיב)  פרס פינקל על תפקידו בהצגה "יתומים" בתיאטרון הבימה (1995)  פרס קלצ'קין (2006)
 פרופיל ב-IMDb
 
מיכה סלקטר (משמאל), בסרטו של ענר פרמינגר "הגרעין הקשה", 1999
מיכה סלקטר (נולד ב-6 באוגוסט 1969) הוא שחקן ישראלי.
ביוגרפיה

מיכה סלקטר, בנו של השחקן אברהם סלקטר, נחשף לעולם המשחק והתיאטרון בגיל צעיר. הוא החל להופיע כבר בגיל 10, במופעי בידור שונים, ומגיל 14 שימש עוזר במאי במופעי בידור גדולים, כגון חגיגות יום העצמאות.
לאחר שירותו הצבאי כמאבחן פסיכוטכני, התקבל לבית הספר למשחק של ניסן נתיב.
סלקטר נשוי לשחקנית אולה שור-סלקטר ואב לשתי בנות.
בתיאטרון

עם סיום לימודיו ב-1994 לוהק סלקטר לתפקיד ראשי בהצגה "יתומים" בתיאטרון הבימה, בבימויו של יוסי פולק. בהבימה גילם, בין היתר, את דמותו של חנן ב"הדיבוק", את אלג'רנון ב"חשיבותה של רצינות" ואת מספר 8 ב"שנים עשר המושבעים".
ב-1999 עבר סלקטר לתיאטרון הקאמרי. הוא גילם שורה של תפקידים בתיאטרון זה, ובהם טום ב"ביבר הזכוכית" בו זכה בפרס ע"ש עדנה פלידל, אורלנדו ב"כטוב בעיניכם", ביף ב"מותו של סוכן", קובו ב"עיר הנפט", השחקן ב"אשה בשחור", טום ב"שמנה", ואדגר ב"מלך ליר". אחד מתפקידיו הבולטים היה רוס ב"מר גרין", המוצגת מאז 2001. על תפקידו זה זכה בפרס על שם אברהם בן-יוסף.
בשנת 2008 גילם סלקטר את נוחי כרמי במחזה "אנדה" של תיאטרון בית ליסין, שם שיחק לצידו של אביו, אברהם.
בשנת 2010 שיחק בהצגה "רוחלה מתחתנת" מאת סביון ליברכט בתיאטרון בית ליסין, בתפקיד החתן אהר'לה.
בשנת 2011 גילם את בנדיק בעיבוד של תיאטרון באר שבע למחזה מהומה רבה על לא דבר.
ב-2016 שיחק ב"מלון רנדוו" מאת ז'ורז' פדו ובבימוי אודי בן-משה בתיאטרון הקאמרי.
ב-2017 שיחק בתפקיד הראשי ב"שליחותו של הממונה על משאבי אנוש" מאת א' ב' יהושע ובבימויו של איציק ויינגרטן בתיאטרון הקאמרי.
ב-2019 שיחק במחזה "הריון" מאת עדנה מזי"א ובבימויו של עמרי ניצן בתיאטרון הקאמרי, בתפקיד יוני.
ב-2021 שיחק במחזה "כימים אחדים" שהמחיז וביים חנן שניר על פי מאיר שלו בתיאטרון הקאמרי, בתפקיד משה רבינוביץ'.
בשנת 2022 החל לחלוק תפקיד יחד עם ישי גולן במחזמר "נרות יום הולדת" בתיאטרון הקאמרי בבימויה של רוני ברודצקי.
בשנת 2023 שיחק במחזה "המלך עומד למות", שעלה בתיאטרון הקאמרי בבימויו של עירד רובינשטיין.
ב-2024 החל לשחק בהצגה "מי מפחד מווירג'יניה וולף?" בתיאטרון הקאמרי, בתפקיד ג'ורג'.
בקולנוע

סלקטר גילם מספר תפקידים ראשיים בקולנוע, ובהם "אין שמות על הדלתות" (1997), "הגרעין הקשה" (1999), בו שיחק לצד אביו, "ההסדר" (2000) ו"ג'ירפות" (2001). ב-2002 כתב את התסריט לסרט "בת קול", שהופק על ידי הטלוויזיה בכבלים, ועוסק בסיפור אהבתו של צייר חולה לבתו הצעירה של אדמו"ר ידוע. סלקטר גם שיחק בסרט לצדם של יורם חטב וטינקרבל. ב"אחים", הפקה של הטלוויזיה השווייצרית, שיחק את דן, אחד האחים. ב-2012 השתתף בתפקיד המהפנט בסרטו של שמי זרחין "העולם מצחיק". ב-2014 שיחק את טוביאנסקי בסרטו של ריקי שלח "טוביאנסקי" וב-2015 שיחק את האב בסרט הילדים "אבוללה". ב-2018 שיחק בסרט "הנשף", לצידן של סתיו סטרשקו ואסי לוי.
בטלוויזיה

סלקטר השתתף בסדרות "מעורב ירושלמי", "סיפורים קצרים על אהבה", "טירונות", "שירות חדרים, "המכון", "האשה באפור", "סיטון", "אלטלנה", ו"בני ערובה".
בשנת 2015 השתתף בתפקיד השר בכוכב הצפון.
החל משנת 2017 משחק בסדרות הבאות: בסדרה שכונה (המשודרת בערוץ ניקלודיאון לצופי HOT) בתפקיד שוטר, בסדרה פולמון (המשודרת בהוט) עם דניאל ליטמן, תומר קאפון ואחרים, בסדרה כדברא (המשודרת בערוץ ניקלודיאון ללקוחות Yes), עם דניאל מורשת וריימונד אמסלם, ובסדרה מתים לרגע בתפקיד רופא בכיר.
בשנת 2018 שיחק בסדרת הטלוויזיה "בשבילה גיבורים עפים", שעלתה לשידור בקשת 12, ולאחר מכן בנטפליקס.
בשנת 2020 שיחק בסדרה מנאייכ ששודרה בערוץ כאן 11, בתפקיד חוקר במח"ש.
בשנת 2021 עלתה הסדרה השוטרים בקשת 12, שם סלקטר משחק את פולג, מפקדת תחנה מקומית בנהריה.
פרסים ומלגות

מלגה מקרן שרת אמריקה ישראל (במהלך לימודיו בניסן נתיב)
פרס פינקל על תפקידו בהצגה "יתומים" בתיאטרון הבימה (1995)
פרס קלצ'קין (2006)
הערות שוליים

↑  איה חיות,'"`UNIQ--nowiki-00000000-QINU`"'"מי מפחד מוירג'יניה וולף?": אפרת בן צור מתגלה במלוא תפארתה בהפקה הזאת, באתר ynet, 25 בדצמבר 2024
| --- | --- |
בקרת זהויות :  BnF: cb16679244t (data)  ISNI: 0000 0004 0345 6468  LCCN: no2017139310  VIAF: 300198378   WorldCat (עם VIAF): 300198378 
מיכה סלקטר בהצגה "אנדה", מאת ובבימויו של הלל מיטלפונקט, בתיאטרון בית ליסין
אדית שטיין

| --- | --- |

 לידה:  12 באוקטובר 1891 ברסלאו, הרייך הגרמני 
 פטירה:  9 באוגוסט 1942 (בגיל 50) מחנה ההשמדה בירקנאו, גרמניה הנאצית 
 מקום קבורה:  אושוויץ 
 השקפה דתית:  הכנסייה הקתולית 
 מקום לימודים:  אוניברסיטת גטינגן, אוניברסיטת פרייבורג, אוניברסיטת ורוצלב 
 מוסדות:  אוניברסיטת פרייבורג 
 תחומי עניין:  פילוסופיה, תפילה, חינוך, Christian mysticism 
 עיסוק:  מתרגמת, בלשנית, מרצה באוניברסיטה, נזירה, לוחמת מחתרת, פילוסופית, סופרת, אוטוביוגרפית 
 מדינה:  גרמניה 
 
לוח הזיכרון לאדית שטיין בסטלה מאריס, חיפה
אדית שטיין (בגרמנית: Edith Stein;‏ 12 באוקטובר 1891 – 9 באוגוסט 1942) הייתה פילוסופית יהודיה ילידת גרמניה. היא התנצרה והפכה לנזירה כרמליתית בשם תרזה בנדיקטה. נספתה במחנה הריכוז אושוויץ, ולאחר מותה הוכרזה על ידי הכנסייה הקתולית בתור קדושה ובתור מרטיר.